PARLAMENTUL ROMÂNIEI

CAMERA  DEPUTAŢILOR

Comisia pentru muncă şi protecţie socială



Nr.27/455/8 octombrie 2004
R A P O R T

asupra proiectului de Lege privind salarizarea personalului care gestionează fonduri comunitare
1. În conformitate cu prevederile art.89 din Regulamentul Camerei Deputaţilor, cu modificările şi completările intervenite prin Hotărârea Camerei Deputaţilor nr.23/2003, Comisia pentru muncă şi protecţie socială a fost sesizată pentru dezbatere pe fond, cu proiectul de Lege privind salarizarea personalului care gestionează fonduri comunitare, trimis cu adresa nr. P.L.X - 577 din 29 septembrie 2004.

La întocmirea prezentului raport, Comisia a avut în vedere avizele Consiliului Legislativ, Consiliului Economic şi Social şi avizele primite de la următoarele comisii:

· Comisia pentru buget, finanţe şi bănci;

· Comisia juridică, de disciplină şi imunităţi;

Proiectul de lege are ca obiect de reglementare instituirea cadrului juridic privind salarizarea personalului cu atribuţii în gestionarea fondurilor comunitare.
Comisia propune Plenului adoptarea proiectului de lege întrucât este necesară asigurarea unui sistem de salarizare stimulativ, în directă corelare cu complexitatea şi importanţa activităţilor de gestionare a fondurilor nerambursabile.
2. Proiectul de lege face parte din categoria legilor ordinare, conform prevederilor constituţionale, şi a fost adoptat de Senat în şedinţa din 23 septembrie 2004, cu respectarea prevederilor art.76 alin.(2) din Constituţie, republicată.
3. La lucrările comisiei au fost prezenţi 18 deputaţi, din totalul de 21 membri ai comisiei.

4. Proiectul de lege, potrivit art.75 din Constituţie şi art.86 din Regulamentul Camerei Deputaţilor, este de competenţa decizională a Camerei Deputaţilor.

În urma dezbaterii în şedinţa comisiei din 5 octombrie 2004, proiectul de lege a fost aprobat în forma prezentată, cu 12 voturi pentru şi 2 voturi împotrivă.

